ଭୁବନେଶ୍ବର/କଳାହାଣ୍ଡି୩୦|୯ଃ ପିଆଜ ଚିନ୍ତା ସରକାରଙ୍କର ନିଦ ହଜାଇ ଦେଇଥିବା ବେଳେ ଏବେ ସରକାର କେମିତି ଦର ନିୟନ୍ତ୍ରଣ କରିବେ ସେହି ଚିନ୍ତାରେ ।ଅନ୍ୟପକ୍ଷରେ ପିଆଜ ପାଇଁ ରାଜ୍ୟ ସରକାର କେନ୍ଦ୍ର ଉପରେ ନିର୍ଭର କରୁଥିବା ବେଳେ ଏବେ କେନ୍ଦ୍ର ସରକାର ରାଜ୍ୟ ଉପରେ ଦୋଷ ଲଦିଛନ୍ତି । କିନ୍ତୁ କଳାହାଣ୍ଡିର ଚାଷୀ ଦିନେ ଯେଉଁ ପିଆଜକୁ ୬ରୁ ୧୦ ଟଙ୍କାରେ ବିକ୍ରି କରିଥିଲା ଏବେ ତାକୁ ୬୦ ଟଙ୍କାରେ କିଣିବାକୁ ବାଧ୍ୟ ହେଉଛି ।
ଏ ହେଉଛି କଳାହାଣ୍ଡିର ସେହି ପିଆଜ ଯାହାକୁ ଦିନେ ଚାଷୀ କିଲୋ ପିଛା ୬ରୁ ୧୦ରୁ ଟଙ୍କାରେ ବିକ୍ରି କରିଦେଇଥିଲେ ।ଗତବର୍ଷ କଳାହାଣ୍ଡିର ଚାଷୀ ୨୪୬୦ ହେକ୍ଟର ଜମିରେ ପିଆଜ ଚାଷ କରିଥିଲେ ।ସରକାରୀ ତଥ୍ୟ ଅନୁସାରେ ୩୮ ଶହ ଟନ୍ ପିଆଜ ଅମଳ ହୋଇଥିଲା ।
ପିଆଜ ଦର ବୃଦ୍ଧି ପାଇଁ ଉଭୟ କେନ୍ଦ୍ର ଓ ରାଜ୍ୟ ସରକାରଙ୍କର ତ୍ରୁଟିପୂର୍ଣ୍ଣ ନୀତି ଦାୟୀ ।ଏପଟେ ବିଜେପି ଅଭିଯୋଗ କରିଛି ଯେ ରାଜ୍ୟ ସରକାର ଦର ନିୟନ୍ତ୍ରଣ ପାଇଁ ଥିବା Price Stabisation Fundର ସଠିକ୍ ବିନିଯୋଗ କରିପାରୁନାହାନ୍ତି ।Price Stabilisation Fundରେ ୭୫ ପ୍ରତିଶତ ଅର୍ଥ କେନ୍ଦ୍ର ସରକାର କରୁଥିବା ବେଳେ ରାଜ୍ୟ ସରକାର ୨୫ ପ୍ରତିଶତ ଅର୍ଥ ବହନ କରିବା କଥା ।
